במהלך מלחמת העולם השנייה גדודי הרגימנט לקחו חלק בקרבות המרכזיים של המערכה בצפון אפריקה בין היתר המצור על טוברוק ב-1941, ובהמשך השתתפו במערכה על איטליה כחלק מכוחות הקורפוס העשירי בפיקודו של ריצ'רד מקרירי. לאחר המלחמה הוצב הרגימנט בפלשתינה בספטמבר 1945, לוב ב-1947 ואז ב-1951 הוצב בצפון גרמניה כחלק מארמיית הריין הבריטית. ב-1956 נשלחו יחידות הרגימנט למלזיה כחלק מהכוחות הבריטים במצב החירום המלאי שם ביצע משימות סיור ולוחמת אנטי-גרילה, בשנת 1959 פורק הרגימנט כחלק מצמצומים ברחבי הצבא ואוחד עם משמר הדרגונים השני. רגימנט משמר הדרגונים קיבל לאורך שנות קיומו סך הכל 44 תוארי קרב מהם 25 רק במלחמת העולם השנייה. לפני שאוחד לתוך משמר הדרגונים של המלכה, היה רגימנט הפרשים הוותיק בצבא והראשון בסדר בכירותו.